Lada Samara

Lada Samara je automobil nižšej strednej triedy, ktorý v rokoch 1984 až 2013 vyrábala ruská automobilka AvtoVAZ. Jej predchodcom bola Lada 2107 a nástupcom Lada 110. V čase vzniku to bol moderný automobil s pohonom predných kolies.

 Opis 
Samara bola druhá Lada (po Lade Niva), ktorá nepoužívala karosériu vychádzajúcu z vozidla Fiat 124. Mala pohon predných kolies, päťstupňovú prevodovku a moderný dizajn. V Rusku sa model volal Lada 2108 Sputnik. Názov Samara (názov ruského mesta pri automobilke) bolo použité pre export. Neskôr sa toto označenie použilo aj pre domácu produkciu. Okrem trojdverového hatchbacku sa vyrábal od roku 1988 aj päťdverový, alebo Sedan. Sedan mal objem batožinového priestoru 425 l a hatchback 330 l.  Vozidlo bolo spoľahlivé, robustné, za nízku cenu a Lada so Samarou prerazila aj na západné trhy. Okrem Ruska sa vyrábala aj vo fínskom Uusikaupunki, v závode Valmet Automotive plant. Zaujímavá verzia bola s podvozkom 2121 Niva s názvom Tarzan.

 Motory 
 1,1 – 39 kW
 1,3 – 48 kW
 1,5 – 55 kW
 1,5i – 52 kW
 1.6 8V 59,5 kW plniace Euro III

 Súťažná verzia 
Automobily Lada Samara sa pravidelne zúčastňovali rely v skupine A. Tieto špeciály poháňal motor s objemom , ktorý dosahoval výkon 73 kW. Automobily mali päťstupňovú prevodovku. V Česku tento automobil nasadzoval Agroteam Slušovice a v domácich majstrovstvách s ním štartovala posádka Pavel Malý a Pavel Bečka.

 Lada Samara Eva 
Lada Samara Eva bol rallye špeciál určený pre skupinu B. Prvý prototyp bol videný na Sojuz rallye v roku 1985. Prvý prototyp mal pohon všetkých kolies prevzatý z vozu Lada Niva a motor bol umiestnený uprostred. Veliteľom projektu bol údajne Stasys Brundza. S pôvodným typom Samara mal zhodné len čelné sklo a bočné dvere. Voz mal pevný pilotný priestor a laminátový odklopný predok, ktorý ukrýval náhradné koleso. Jeden z prototypov bol poháňaný motorom Porsche, inak automobilka vyvíjala šestnásťventilový motor s rozvodom DOHC s objemom  preplňovaný turbodúchadlom, ktorý dosahoval výkon 300 koní. Voz neštartoval na žiadnej medzinárodnej súťaži. Zúčastnil sa len Rallye 1000 jazier 1986 a Acropolis rallye 1986 ako predjazdec. 

 Lada Samara S-Preto 
Išlo o ďalšiu evolúciu typu Eva. Voz bol vyvíjaný pre preteky v skupine S, ktorá ale nikdy nevznikla.

 Lada Samara T3 
Tento typ vychádzal zo špecifikácie S-Preto, ale bol pripravený pre preteky Rely Dakar. Poháňal ju motor Porsche o objeme 3,6 litra a výkonom 400 koní. Na Rely Dakar 1990 bol jeden voz siedmy a na Rely Dakar 1991 piaty. Víťazstvo vybojoval na Rallye Faraónov.

 Koniec výroby 
Koncom roka 2013 bola definitívne ukončená v Iževskom automobilovom závode výroba značky Lada Samara.

 Referencie 

 Iné projekty 

 Externé odkazy 
 Fanweb
 Lada Samara EVA 

 Zdroj 

Kategória:Automobily nižšej strednej triedy
Samara
Kategória:Automobily s predným náhonom
Kategória:Sedany